***Прилагане на бустерна доза с ваксина срещу COVID-19 с***

***търговско наименование VidPrevtyn Beta***

На 12.01.2023 г. в страната е доставена ваксина срещу COVID-19 с търговско наименование VidPrevtyn Beta, производител - Sanofi Pasteur.

VidPrevtyn Beta е рекомбинантна ваксина, показана за бустер при възрастни, които преди това са получили иРНК или аденовирусна векторна ваксина срещу COVID-19. Ваксината се прилага интрамускулно като единична доза 0,5 ml поне 4 месеца след предишна ваксина срещу COVID-19.

В НЗИС е създадена функционалност за вписване на приложените дози ваксини.

Ваксината ще се поставя на желаещите в имунизационния пункт на РЗИ - Добрич след предварително записване.

**Д-Р СВЕТЛА АНГЕЛОВА**

***Директор на Регионална здравна инспекция - Добрич***